**Melding om fisket uke 18/2025**

Rapporten skrevet mandag 05.05.2025 av Willy Godtliebsen, Brynjar Torsteinsson og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 18 i 2025, dvs. 28. april – 4. mai 2025.

For kystflåten var det reduksjon i landingene av torsk og sei, mens leveransene av hyse er økende. I uke 18 var det levert like stort ferskkvantum hyse som torsk. Det meste av ferskleveransene både av torsk, hyse og sei dreier seg nå om snurrevad og Finnmark. Årets første leveranser av notfanget sei kom i uke 18, i Vest-Finnmark og Nord-Troms. Ellers er det variabel aktivitet langs kysten, med reke, kvitlange, kongekrabbe, kveite, sjøkreps, rognkjeks og lyr som alle bidro med omsetning over 1 million kroner per fiskeslag. Omsetningen av fryst råstoff økte kraftig sammenlignet med uka før. Det var først og fremst reke og snøkrabbe som stod for økingen, men i likhet med ferskleveransene var det torsken som toppet omsetningen også av fryst råstoff.

Råfisklagets omsetning i uke 18 er på 341 millioner kroner (foreløpig tall), opp fra 243 millioner kroner uka før. I tallet for uke 18 inngår 42 millioner kroner etter utenlandske leveranser. Omsetningen for norske båter stod dermed for 299 millioner kroner, fordelt med 111 millioner kroner på fersk og 187 millioner kroner på fryst råstoff.

Omsetningen i uke 18 i fjor var 318 millioner kroner, herav 80 millioner kroner etter landing fra utenlandske fartøy. For norske båter var omsetningen 238 millioner kroner, fordelt med 108 på fersk og 130 på fryst råstoff.

Råfisklagets omsetning hittil i år, per 4. mai 2025, er 9.907 millioner kroner. Det er fordelt med 8.197 millioner kroner for norske båter, og 1.710 millioner kroner for utenlandske. Tilsvarende for fjoråret var 8.496 millioner kroner totalt, hvorav 7.303 var etter landinger fra norske båter og 1.193 for utenlandske båter.

## Omsetning uke 18, 2025

Råfisklagets omsetning for norske båter i uke 18 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 18/2025, fordelt pr fersk/fryst og pr fiskeslag


### Frystomsetning

Foreløpige tall for omsetningen av fryst råstoff fra norske båter i uke 18 viser 187 millioner kroner, opp fra 58 millioner kroner uken før. Størst verdi kom fra torsk, reke, hyse, snøkrabbe og blåkveite med henholdsvis 71, 47, 25, 17 og 13 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 18, til nøytrale fryselager, har vi følgende hovedtall: Totalt 2.930 tonn, ned fra 5.640 tonn i uke 17. Dette er kvanta som så langt bare delvis er omsatt. Av de 2.930 tonnene var 1.660 tonn reke, 460 tonn torsk, 250 tonn sei, 190 tonn hyse og 150 tonn snøkrabbe. Rekekvantumet var levert av 3 båter. Av fiskekvantumet på totalt 1.110 tonn var 820 tonn levert av 3 trålere der 350 tonn torsk, 250 tonn sei og 140 tonn hyse stod for det meste. Videre var 290 tonn fisk levert av 1 autolinebåt, herav 110 tonn torsk, 60 tonn blåkveite og 40 tonn hyse. Snøkrabben var levert av 2 båter.

### Ferskomsetning

Omsetningen av ferskt råstoff i uke 18 utgjorde 111 millioner kroner, ned fra 143 millioner kroner uka før. Torsken var størst i verdi, fulgt av snøkrabbe, hyse og sei til verdi henholdsvis 52, 17, 16 og 7 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 18, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 18, 2025, eksklusiv restråstoff.



Omsetningen av fersk torsk utgjorde 1.100 tonn til verdi 52 millioner kroner. En reduksjon fra 1.950 tonn/93 millioner kroner uken før. Av totalkvantumet stod garn for 410 tonn etterfulgt av snurrevad med 390 tonn, line/autoline med 180 tonn og juksa med 120 tonn. For garn var 170 tonn omsatt til kjøpere i Vest-Finnmark, 130 tonn i Øst-Finnmark, og 30-40 tonn på hver av Troms, Vesterålen og Lofoten/Salten. Av snurrevadkvantumet gikk 200 tonn til kjøpere i Vest-Finnmark, 150 tonn i Øst-Finnmark og 20 tonn i Vesterålen. Av linekvantumet var 100 tonn levert i Øst-Finnmark og 50 tonn i Vest-Finnmark. Det meste av juksakvantumet var levert i Vest-Finnmark.

Kvanta fordelt per leveringssone fremgår av tabell 2. Med unntak av Øst-Finnmark der kvantumet økte fra 280 tonn i uke 17 til 400 tonn i uke 18, var det reduksjon i landingene over hele linja. Størst kvantum var fremdeles levert i Vest-Finnmark med 500 tonn, som var ned fra 1.110 tonn uka før.

**Fersk sei**

Omsetningen av fersk sei i uke 18 utgjorde 450 tonn til verdi 7 millioner kroner, som var ned fra 630 tonn og 9 millioner kroner i uke 17. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark og Troms med henholdsvis 150 og 110 tonn. Deretter fulgte Lofoten/Salten og Vesterålen med 60-70 tonn på hver, ellers labert. Av totalen på 450 tonn var 180 tonn tatt på not, 150 tonn på garn, 100 tonn på snurrevad og 25 tonn på juksa. Det var 3 båter som leverte notsei i Vest-Finnmark og Troms, for øvrig årets første leveranser av notfanget sei i Råfisklagets distrikt. Det var Nordhavet T-1-I som var først ute med en leveranse 30. april til Havøysund Fiskeindustri.

Tabell 4: Omsetning av fersk sei, A og ekstra kvalitet fra norske båter i uke 18, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.


**Fersk hyse**

Kvantumet fersklevert hyse i uke 18 var 1.130 tonn til verdi 16 millioner kroner. Det var opp fra 710 tonn/10 millioner kroner uken før. Tabell 5 viser sonevis fordeling av kvanta. Finnmark topper med totalt 1.050 tonn, fordelt med 530 tonn i Vest- og 520 tonn i Øst-Finnmark.

I likhet med seien er det snurrevad som står for størst kvantum også i hysefisket, med 1.050 tonn av totalen i uke 18, opp fra 610 tonn uka før. 50 tonn var tatt på garn og 25 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 18, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


**Fersk og fryst snøkrabbe**

I løpet av uke 18 ble det landet 340 tonn snøkrabbe (rundvekt), hvorav 195 tonn var omsatt levende til verdi 16,9 millioner kroner, mens 150 tonn var fryste klør som ikke er omsatt enda. Uka før ble det levert og omsatt 83 tonn levende til en verdi av 6,7 millioner kroner. I samme uke var det landet 480 tonn fryste klør. Landingene i uke 18 kom fra 6 fartøy, hvor 5 leverte levende og 2 leverte fryste klør, 1 av fartøyene leverte både levende og fryst. Så langt i år er det landet 10.480 tonn snøkrabbe, hvorav 5.000 tonn er omsatt til verdi 598 millioner kroner. Ifølge oversikt fra Fiskeridirektoratet er 11.059 tonn av totalkvoten på 12.019 tonn tatt pr kl 09:31 5. mai. Direktoratet har meldt at fangsten på garanterte kvoter stoppes med virkning fra og med 8. mai. Fangst på tilleggskvoten (ordning for levering av levende snøkrabbe) fortsetter.

**Øst-Finnmark**
Fra omsetninga fraperioden i uke 18 i 2025 har vi følgende oversikt:


**Vest-Finnmark**
Fra omsetninga fra perioden i uke 18 i 2025 har vi følgende oversikt:


**Troms**
Fra omsetninga fraperioden i uke 18 i 2025 har vi følgende oversikt:


**Vesterålen**
Fra omsetninga fraperioden i uke 18 i 2025 har vi følgende oversikt:


**Lofoten/Salten**
Fra omsetninga fraperioden i uke 18 i 2025 har vi følgende oversikt:


**Helgeland-Nordmøre**
Fra omsetninga fraperioden i uke 18 i 2025 har vi følgende oversikt:
